**AKO PÍSAŤ VÝKLAD**

Cieľom výkladu je vysvetľovať neznámy jav, rozširovať nový vedecký poznatok.

**Vonkajšia forma –**4 body

**Vnútorná forma**

**Obsah –** 4 body

* dodržanie témy
* jasné vysvetlenie problému
* používanie argumentov, tvrdenie s dôkazmi
* používanie citátov, parafráz, bibliografických záznamov
* objektívnosť

**Kompozícia** – 4 body

* dodržanie **výkladového slohového postupu:**
* monologickosť, nie sú tu dialógy
* vo výklade sa vzťahy a závislosti medzi javmi nielen zisťujú, ale aj vysvetľujú z rozmanitých hľadísk
* pri vysvetľovaní sa používajú základné postupy logického myslenia:
* **indukcia**– je myšlienkový postup od jednotlivosti k zovšeobecneniu, postupujeme od konkrétneho k abstraktnému, od známych vecí k neznámym, z jednotlivých príkladov vyvodzujeme poučku (napr. osoby, zvieratá a veci pomenujeme spoločným názvom podstatné mená)
* **dedukcia**– ide o opačný postup ako pri indukcii: zo zovšeobecnenia sa odvodzujú jednotlivé príklady, preto dedukciu nazývame odvodzovanie. Postupujeme od všeobecného ku konkrétnemu, od definície (poučky) k príkladom (podstatné mená sú osoby, zvieratá a veci)
* **analógia**– zhoda, pripodobenie, obdoba, zisťujeme podobnosť, rovnaké znaky, vlastnosti (analógia: ak niekoho bolí brucho a má zápal slepého čreva, analogicky si myslíme, že ak druhého bolí brucho, tiež má zápal slepého čreva)
* **analýza**– ne to myšlienkové rozčlenenie celku na časti (bicykel sa skladá z týchto častí:...)
* **syntéza**– spájanie častí do celku (ak si zoberieme tieto súčiastky:.... zložíme z nich bicykel - celok)
* **komparácia**– porovnávanie, myšlienková operácia zisťujúca zhody a odlišnosti medzi predmetmi a javmi
* **zovšeobecnenie**– generalizácia – je to myšlienkové zjednocovanie spoločných stránok, znakov a vlastností jednotlivých javov a predmetov do spoločného myšlienkového útvaru – pojmu. (napr. píšeme o jednotlivých slovných druhoch, od podstatných mien, prídavných mien ... až po citoslovcia a v závere zovšeobecníme – definujeme pojem „slovné druhy“)
* **triedenie**– klasifikácia, kategorizácia – je to delenie javu na podskupiny podľa rozlišovacích znakov (napr. prídavné mená delíme na akostné, vzťahové, privlastňovacie)
* **konkretizácia**– uvedenie príkladu
* **argumentácia**– objasňovanie, exemplifikácia – je to presviedčanie prijímateľa a dokazovanie autorovej pravdy, usilujeme sa tu získať súhlas pre svoj názor na základe dôkazov, argumentov. Myšlienkový postup pri argumentácii: 1. vyslovíme tézu, tvrdenie, ktorú treba argumentmi dokázať, obhájiť alebo presvedčiť prijímateľov o jej správnosti. 2. argumentujeme, objasňujeme, zdôvodňujeme svoje tvrdenie s využitím argumentu, dôkazu. 3. na záver zhrnieme povedané. Okrem zhrnutia táto časť prináša naznačenie iného riešenia problému alebo výzvu pre prijímateľov, aby vo veci konali.
	+ Argumenty rozlišujeme priame alebo nepriame.
	+ Priamym argumentom môže byť citácia cudzieho textu, výsledok výskumu, obraz alebo graf, časový, historický, číselný údaj, prerozprávanie cudzej alebo vlastnej skúsenosti.
	+ Nepriamym argumentom sú dôkazy, ku ktorým sme dospeli logickými operáciami (napr. analógiou, alebo dedukciu ap.).
* text delíme na **úvod, jadro, záver**

## **Kompozícia:**

**Úvod:** známe fakty, motivačné faktory - vysvetlíme, prečo sme si vybrali istú tému alebo na čo sa v práci zameriame.
**Jadro:**  samotné vysvetľovanie, jednotlivé tematické celky jadra sú samostatné, ale majú na seba logicky (svojím obsahom) nadväzovať.

**Záver:** zhrnutie výsledkov, poznaného alebo zdôrazníme význam povedaného.

**Jazyk** – 4 body

* syntaktická a morfologické správnosť – správne tvary slov, správny slovosled
* používame slovné druhy: podstatné mená, zámená, častice
* vety – zložené súvetia podraďovacie, dvojčlenné vety oznamovacie
* veta môže byť komplikovaná, pretože príjemca sa v texte môže k vete niekoľkokrát vrátiť
* je tu opakovanie dôležitých slov na zvýraznenie významu

**Pravopis**– 4 body

**Štýl** – 4 body

* lexika (slová) typické pre daný jazykový štýl (odborný, náučný štýl):
* odborné termíny, cudzie slová
* neutrálnosť jazyka - bez citového zafarbenia
* presné údaje
* abstraktné pojmy
* definície**,**fakty
* jednovýznamové slová
* citácie iných odborníkov, parafrázy
* internacionalizmy – medzinárodné slová
* odborné články sa píšu v 1. os. mn. čísla – autorský plurál: vyskúmali sme, zistili sme, domnievame sa
* zložené vety, súvetia**,**oznamovacie vety
* IBA spisovné slová
* skratky, značky
* enumerácia – výpočet, vymenovanie diel, autorov, faktov, častí
* Mimojazykové prostriedky – bohatá interpunkcia, zátvorky, tabuľky, schémy, agenda, vysvetlivky, údaje v číslach, vzorce, grafy, prílohy, odseky, nadpisy, podnadpisy, označovanie odsekov, kapitol číslami, písmenami, ilustrácie, zátvorky, dvojbodky,
* objektívnosť – použitie 1. os. mn. č. alebo 3. os. j. č.

**Celkový dojem**– 4 body

**Písmo a formálna úprava práce:**

 Hlavné nadpisy sa píšu veľkosťou 16, podnadpisy veľkosťou 14 a samotný text práce veľkosťou písma 12.

Riadkovanie sa udáva prevažne 1,5 avšak nemusí to byť pravidlom.

Schválený typ písma, ktoré je možné využiť pri písaní j práce je Times New Roman alebo Arial.

Úpravy písma ako je kurzívne alebo tzv. „tučné“ (bold) zvýraznenie sa môžu v práci vyskytovať.

Názvy, nadpisy a text samotný sa v seminárnej práci nepodčiarkuje.

Zaužívaná formálna úprava rozmerov strany pre seminárnu prácu je 2,5 cm z každej strany.

Odstavce sa v práci oddeľujú posunutím od okraja o 6 bodov.

Pod nadpisom je možné vynechať prázdny riadok, medzi odsekmi sa prázdny riadok nevynecháva.

Zarovnanie textu má byť do bloku, nadpisy kapitol a podkapitol môžu byť zarovnané do stredu.

**Vnútrotextové citácie**

V prípade, že časť prevzatú z iného diela, doslovne citujeme,  dáme ju do úvodzoviek. Ak parafrázujeme, úvodzovky použiť nemusíme. V každom prípade ale za touto časťou textu musí byť značka zdroja.

Napr.:

*„Typickými znakmi sú tiež irónia a sarkazmus, ktoré v Ballovej próze nie sú len odmietnutím a zatratením sveta, ale aj spôsobom jeho poznávania.“*

(Karpinský, 2011)

*Práve v roku 1915 Rakúsko-Uhorsko otriasalo vojnou, naozaj krvavo sa bojovalo napríklad na južnej strane Karpát.*(http://www.valka.cz/clanek\_12331.html, cit. 2015-11-18)

**Zoznam použitej literatúry**

Už keď si myslíme, že je práca konečne hotová a stačí ju len upraviť, veľmi nás prekvapí, **koľko času strávime nad rôznymi úpravami častí práce**. Čerešničkou na torte je **úprava zdrojov použitých v práci**. Taktiež sa musíme podriaďovať formálnym pravidlám z platnej normy a uvádzanie jednotlivých zdrojov ju musí rešpektovať. Samozrejme sa vždy vyžadujú **aktuálne odborné zdroje**, nie údaje z wikipédie a rôznych pochybných stránok. Predpísaný je aj odporúčaný počet knižných zdrojov (učebníc, monografií, vedeckých článkov a vedeckých statí zo zborníkov), printových článkov, článkov v elektronickej forme, na CD a zdrojov z internetu. Počet týchto zdrojov je v bakalárskej, diplomovej či rigoróznej práci vopred určený ale pozitívne pôsobí na čitateľa, ak sa stanovený počet prekročí. Čo sa týka uvádzania legislatívnych zdrojov, záleží na tom, odkiaľ zo zákona čítame, buď z internetu alebo z knihy, no existuje viac vzorov a preto je dôležité, aby sa študent držal **školskej príručky**, ktorá tento zdroj určite svojsky uvádza.

***Knižné zdroje:*** uvádza sa veľké priezvisko a prvé písmeno mena (ak je viac ako traja autori uvádza sa prvý a kol., ak sú 2 alebo 3, dáva sa medzi mená pomlčka), nasleduje bodka, rok publikácie, bodka, názov knihy alebo článku v knihe, bodka, počet vydaní (1. vydanie sa neuvádza), bodka, mesto vydavateľstva, dvojbodka, názov vydavateľstva, čiarka, rok vydania, bodka, počet strán publikácie a ISBN.

Príklady:

CIBÁKOVÁ, V. 2006. Ako napísať bakalársku prácu: Metodická príručka. Bratislava: Merkury, 2006. 47 s. ISBN 80-89143-35-0

CIBÁKOVÁ, V. - BARTÁKOVÁ, G. - RÓZSA, Z. 2005. Úvod do teórie marketingu. 1. vyd. Bratislava: Merkury, 2005. 164 s. ISBN 80-89143-23-7

MEŠKO, D. a kol. 2005. Akademická príručka. 2. vyd. Bratislava: Osveta, 2005. 496 s. ISBN 80-8063-200-6

***Internetové zdroje:*** za názov článku alebo knihy sa uvádza [online].rok vydania alebo aktualizácie. [dátum citovania napr.: cit. 10.5.2010 alebo [cit. 2011-02-05]]. Dostupné z alebo dostupné na internete, dvojbodka, link skopírovaný zo stránky, z ktorej zdroj pochádza.

Príklady:

KIMLIČKA, Š. 2006. Metodika písania vysokoškolských a kvalifikačných prác. [online]. 2006. [cit. 10.8.2010]. Dostupné na internete:

*Legislatívne zdroje a normy:*

Ministerstvo školstva Slovenskej republiky. 2009. Metodické usmernenie 14/2009-R. [online]. Bratislava: Ministerstvo školstva Slovenskej republiky, 2009. [cit. 5.2.2011]. Dostupné na internete:

STN ISO 690-2:2001 : Bibliografické citácie - Časť 2: Elektronické dokumenty, alebo ich časti.

Zákon č. 131/2002 Z. z. o vysokých školách v znení neskorších predpisov. [online]. Bratislava: 2002. [cit. 2011-02-05]. Dostupné na internete: http://web.tuke.sk/lf/ legislativa/131 \_2002.pdf